بلدى يا بلدى

بلدى يا بلدى اغنيه مصريه غناها عبد الحليم حافظ

 كلمات 

بلدى يا بلدى والله احلويتى يا بلدى

بلدى يا بلدى بلد الثوار يا بلدى

بلدى يا بلدى

يا ولاد بلدى يا ولاد بلدى

انا هاتكلم كده بالبلدى

بقا بالبلدى احنا جدعان ثورتنا ثورة جدعان

جدعان سمر فى عز العمر

قاسو و تعبوا  وشربو المر

لكن اد ما تعبو كتير حققو نصر و مجد كبير

و دا كله بعزم و تدبير

ابو خالد نوارة بلدى

بلدى يا بلدى

ابو خالد و معاه ابطالنا ضحو وصنعو الثوره عشاننا

باشتراكيتنا و مبادائنا و بمكاسبها سلموها لنا

احنا يا شعب

و احنا يا شعب عرفنا طريقنا وعرفنا ازاى نحمى حقوقنا

احنا يا شعب احنا يا شعب

بلدى يا بلدى والله احلويتى يا بلدى

بلدى يا بلدى

بلد الاحرار يا بلدى

بلدى يا بلدى

ريسنا قالنا ثورتنا ملكنا

من سدها لقنالها مسئوله مننا

ريسنا قالنا ثورتنا فى يدنا

امانه والامانه لولادنا بعدنا

ريسنا قالنا وصانا كلنا

نسهر ونخاف عليها و نصونها لبعضنا

هنعمل بالوصيه و ها نصون الهديه

وحياتك يا حبيبنا وحياتك يا جمال

ياللى عليك تنفيذ مبادئنا ان كنت صغير وللا كبير

مبادئنا يعنى ثورتنا يعنى امانه و شغل كتير

لو تخدم باشتراكيه و بذمه و همه قويه

انا زى ما قال ريسنا راح اشيلك جوا عنيا

وان خدت المركز جاه

و لعبت اللعب اياه

ولا همك غير مصلحتك

و ظلمت فى خلق الله

ها نزمر لك كداهه ونطبل لك كداهه

و نقول لك

يا عديم الاشتراكيه يا خاين المسئوليه

.....

عايزين اللى يصون مبادئنا وينور بالحب طريقنا

ويغنى معانا للحليوة بلدى

بلدى يا بلدى والله احلويتى يا بلدة

بلدى يا بلدى بلد الثوار يا بلدى

بلدى بلدى

و انتا يا عامل وانت يا فلاح خليك صاحى اوعا تنام

اد ما تدى اد ما تاخد اد ما تضحك لك الايام

و انتا ياللى بتفدى حياتك خليك دايمن مقدام

اتعب اشقا الدنيا حقيقه لا امانى ولا احلام

بلدك عايزاك بلدك

صبحك و مساك بلدك

بلدك عايزاك عايزة جهودك عايزه وجودها يزيد بوجودك

وان شوفنا انك اهملت ولا همك رزق ولادك وتركت الغيط والمصنع

راح تبقا عدو بلادك

ها نزمر لك كداهه و نطبل لك كداهه

و نقول لك

يا عديم الاشتراكيه يا خاين المسئوليه

عايزين اللى يصون مبادئنا وينور بالحب طريقنا

ويغنى معانا للحليوة بلدي

بلدى يا بلدى والله احلويتى يا بلدي

بلدى يا بلدى بلد الثوار يا بلدي

بلدى يا بلدي

يا مدورين المصانع وزانتو جوا الصهد

يا مخضرين المزارع بالعرق و الجهد يا سهرانين ع الحدود

و مظهرين الشوك لدير ياسين و الفالوجه و يوم ما نوفى الوعد

يا اهل البلد يا ناسها

يا جنودها يا حراسها

يا شمسها وضلها يا وردها وفلها

يا كل العاملين يا كل الشغالين

يا كل واحد منا بقت بلادك جنة

فيها السلام والحب

وكفايه اننا فى عز مجدنا ريسنا قالنا ثورتنا ملكنا

من سدها لقنالها مسئوله مننا

ريسنا قالنا

وصانا كلنا نسهر و نخاف عليها

ونصونها لبعضنا


 شوف كمان 

 ليستة اغانى عبد الحليم حافظ

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى